LOP MIDT-HELGELAND

MEDLEMSMØTE 09.01.2014 KL. 12:00 i Storsalen på Kulturverkstedet.

Tema:1. Lær å snakke etter slag v/Hanna Jensen. 2. Idédugnad 2014.

32 deltagere.

1.

Alle hadde kjøpt kaffe og noe attåt da leder Åse Floa Steinrud ønsket velkommen med et dikt av Elia Blix. Så henviste hun til dagens tema og nevnte vår kjente politiker, Hans Kristian Foss, som nylig våknet en morgen uten å kunne snakke. Deretter ga hun ordet til dagens foredragsholder, logoped Hanna Jensen.

2.

Det var en kunnskapsrik og godt forberedt logoped som tok for seg problemer og mulige løsninger for personer som opplever å miste taleevnen etter slagtilfeller.

På fagpråket kalles dette **afasi,** dvs. talevansker som oppstår når hjernens venstre halvdel blir skadet. Dersom skaden ligger langt bak, oppstår språkvansker, som går på forståelsen av språket. Da kan de ofte snakke, men ordene har mistet sin betydning. Ligger skaden lenger framme, er det gjerne artikulasjonen som er skadet og da er det det som foregår i munnen som må trenes. Jensen presiserte at det sjelden er reine diagnoser – som oftest er begge områder skadet, såkalt Global afasi, ofte med lammelser som tilleggsvansker. Etter slaganfall opplever noen pasienter bedring i løpet av de 2 til 3 første månedene, men svært ofte må det profesjonell hjelp til. Da er det viktig med screening. En god test er Helen Vogt: Screening – Akermodellen, og Ivar Rein Vangs lærebok Pasientene: Norsk grunntest for afasi.

Jensen la vekt på at behandling av pasienter med afasi er et tidkrevende arbeid. Logopeden må forvente hukommelses- og konsentrasjonsvansker samt forskjellige reaksjoner som akutte raserianfall, latteranfall og gråteanfall. Treningsøktene bør som oftest ikke vare lenger enn ca. ½ time; men her har pasientens alder en betydning.

Lovgrunnlag for språktrening ligger i Opplæringslovens § 5.2: Grunnskoleopplæring.

Behov for skyss i § 7.5. Voksenopplæringsloven § 13.5 gir ytterligere rettigheter.

Helsepersonell er orientert om, og har tilgang til, spesielle skjema som de kan fylle ut når de mener at pasienten har behov for språktrening og for oppmelding til spesialpedagogisk senter.

Litteratur: ”Afasi-posten” – et tidsskrift utgitt av Afasi-forbundet. Louise Storm Borchgrevink: Runer fra de stummes land.

Det var en svært interessant og nyttig time som ble oss tilhørere til del. Åse takket Hanna Jensen på vegne av alle og overrakte en rose.

3.

IDÈDUGNAD.

Medlemmene ble inndelt i grupper og ble bedt om å komme med forslag til tema og turer til medlemsmøtene i 2014. Det ble livlig samtale rundt bordene, og alle grupper leverte skriftlige forslag.

Møtet slutt: Kl. 14.10.

Mosjøen, 12..januar 2014.

Tove Wika, referent